Vitalius Vladas Andriušaitis

Vitalius Vladas Andriušaitis (g. 1927 m. birželio 26 d.  Žiūrių-Gudelių kaime, Vilkaviškio rajonas – 2006 m. spalio 9 d.) – Lietuvos pedagogas,  šachmatų treneris ir teisėjas, tarptautinių ir kitų šachmatų varžybų organizatorius,  vienas iš Plungės sporto mokyklos įkūrėjų ir ilgametis jos auklėtinių šachmatų treneris (nuo 1964 iki 2006 m.), Plungės visuomeninio šachmatų klubo  „Bokštas” steigėjas ir ilgametis direktorius (nuo įkūrimo 1992 iki 2006 m.), kandidatas į sporto meistrus, Nacionalinės kategorijos šachmatų teisėjas, Lietuvos TSR nusipelnęs treneris (1979 m.), Lietuvos Respublikos nusipelnęs treneris (1997 m.),  Plungės rajono šachmatų čempionas (1965 ir 1966 m.), Lietuvos savanoriškos sporto draugijos “Nemunas” čempionas (1959 ir 1960 m.), Plungės garbės pilietis (2001), Suvažiavimo Lietuvos tautiniam olimpiniam komitetui atkurti delegatas (1988), Pasaulio lietuvių sporto žaidynių organizacinio komiteto narys (1991, 1995).

Biografija 

1940 m. mokėsi Žiūrių-Gudelių pradinėje mokykloje, Šunskų pagrindinėje mokykloje, Pilviškių progimnazijoje ir Marijampolės Jono Jablonskio gimnazijoje (1950). 1954 metais  Vilniaus valstybiniame pedagoginiame institute baigė studijas ir pagal paskyrimą  1954 metais atvyko dirbti į Plungės 1-ąją vidurinę mokyklą.

1954–1979 m. Plungės pirmojoje vidurinėje mokykloje dėstė istoriją ir visuomenės mokslus. Vedė užklasinius šachmatų užsiėmimus, rengė varžybas. 1958 m. įkūrė šachmatų būrelį Plungės pionierių ir moksleivių namuose. 1964 m. su kolega Antanu Jadziausku įkūrė Plungės sporto mokyklą, joje – šachmatų sekciją.

Šeima 

Žmona Jadvyga Andriušaitienė (Jasaitė). Dukros - Violeta ir Alma.

Mokiniai 
 Vitalijus Majorovas, TSRS sporto meistras, Tarptautinis šachmatų meistras, šachmatų treneris, pirmasis Lietuvos šachmatų federacijos prezidentas po Lietuvos nepriklausomybės atkūrimo;
 Laima Domarkaitė, TSRS sporto meistrė, FIDE moterų meistrė, daugkartinė Lietuvos moterų šachmatų čempionė, vicečempionė ir prizininkė, Lietuvos olimpinės moterų šachmatų rinktinės narė,  buvusi Lietuvos šachmatų federacijos tarybos narė ir direktorė, Tarptautinės kategorijos teisėja, šachmatų turnyrų organizatorė;
 Ilona Civilkienė (Rudaitytė), šachmatų sporto meistrė, Lietuvos olimpinės moterų šachmatų rinktinės narė, Lietuvos moterų šachmatų vicečempionė;
 Daiva Batytė, FIDE moterų meistrė, Lietuvos olimpinės moterų šachmatų rinktinės narė, dukart Lietuvos moterų šachmatų čempionė;
 Arūnas Gedvilas,  Jonavos sporto mokyklos treneris;
 Laimonas Kudžma, šachmatų mokyklos „Vilniaus fortas“ Vilniuje vadovas.

Apdovanojimai 
 LTSR nusipelnęs treneris (1979)
 Lietuvos Respublikos nusipelnęs treneris (1997)
 KKSK medalis Lietuvos TSR sportui atminti (1987)
 KKSD prie LRV medalis  „Už nuopelnus Lietuvos sportui“ (už aukštus auklėtinių sportinius rezultatus), 1997, 1998 m.

V.V.Andriušaičio atminimui skirti šachmatų turnyrai
Vitaliaus Vlado Andriušaičio atminimui skirtus šachmatų turnyrus nuo 2007 m. organizuoja Plungės visuomeninis šachmatų klubas "Bokštas". Turnyrai registruojami FIDE, varžybtų dalyviams skaičiuojami tarptautinio Elo reitingo pokyčiai. Išsami informacija 
 XXVIII tarptautinis šachmatų turnyras "Plungė'2007";
 XXIX tarptautinis šachmatų turnyras "Plungė'2009";
 XXX tarptautinis šachmatų turnyras "Plungė'2010";
 XXXI tarptautinis šachmatų turnyras "Plungė'2011";
 XXXII tarptautinis šachmatų turnyras "Plungė'2012";
 XXXIII tarptautinis šachmatų turnyras "Plungė'2013";
 XXXIV tarptautinis šachmatų turnyras "Plungė'2014";
 XXXV tarptautinis šachmatų turnyras "Plungė'2015";
 XXXVI tarptautinis šachmatų turnyras "Plungė'2016";
 XXXVII tarptautinis šachmatų turnyras "Plungė'2017" .

Šaltiniai

Nuorodos 
Biografija 
Lietuvos sporto enciklopedijos informacija
Informacija apie Plungės garbės piliečius
Plungės VŠK „Bokštas“ tinklalapis 
Plungės rajono šachmatų pirmenybių rezultatai 
Auklėtinių pasiekimai 1961-2006 m. įvairiose komandinėse šachmatų varžybose 
V.V.Andriušaičio organizuotų tarptautinių šachmatų turnyrų rezultatai 
Plungės rajono šeimų komandų šachmatų pirmenybių rezultatai 

Lietuvos sporto pedagogai
Lietuvos šachmatininkai
Lietuvos šachmatų treneriai
Lietuvos šachmatų teisėjai
Plungės garbės piliečiai